জেন ডারওয়েল

জেন ডারওয়েল (ইংরেজি: Jane Darwell; জন্ম: প্যাটি উডার্ড; ১৫ অক্টোবর ১৮৭৯ - ১৩ আগস্ট ১৯৬৭) একজন মার্কিন মঞ্চ, চলচ্চিত্র ও টেলিভিশন অভিনেত্রী। ৫০ বছরের কর্মজীবনে তিনি শতাধিক চলচ্চিত্রে অভিনয় করেছেন। তিনি জন স্টাইনবেকের দ্য গ্রেপস অব র‍্যাথ উপন্যাসের চলচ্চিত্ররূপে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল হাকলবেরি ফিন (১৯৩১), জেসি জেমস (১৯৩৯), গন উইথ দ্য উইন্ড (১৯৩৯), দ্য ডেভল অ্যান্ড ড্যানিয়েল ওয়েবস্টার (১৯৪১), দি অক্স-বো ইনসিডেন্ট (১৯৪৩) ও মাই ডার্লিং ক্লেমেন্টিন (১৯৪৬)। তিনি ১৯৭৯ সালের ১৫ই অক্টোবর হৃৎপেশীর রক্তাভাবজনিত কারণে মৃত্যুবরণ করেন। প্যাটি উডার্ড ১৮৭৯ সালের ১৫ই অক্টোবর মিজুরি অঙ্গরাজ্যের পালমিরা শহরে জন্মগ্রহণ করেন। তার পিতা উইলিয়াম রবার্ট উডার্ড লুইসভিল সাউদার্ন রেলরোডের সভাপতি ছিলেন এবং মাতা এলেন রুথ উডার্ড। ডারওয়েল শুরুতে সার্কাসের রাইডার ও পরে অপেরা সঙ্গীতশিল্পী হতে চেয়েছিলেন। তার পিতা তার সেসব পরিকল্পনায় বাধা দেন, ফলে তিনি অভিনেত্রী হিসেবে তার কর্মজীবন শুরু করেন ও তার নাম পরিবর্তন করে ডারওয়েল রাখেন। তিনি টম সয়ার (১৯৩০) চলচ্চিত্র দিয়ে হলিউডে চরিত্রাভিনেত্রী হিসেবে কাজ শুরু করেন। এরপর তিনি হাকলবেরি ফিন (১৯৩১), জেসি জেমস (১৯৩৯), গন উইথ দ্য উইন্ড (১৯৩৯) চলচ্চিত্রে কাজ করেন। ডারওয়েল জন স্টাইনবেকের দ্য গ্রেপস অব র‍্যাথ উপন্যাসের চলচ্চিত্ররূপে (১৯৪০) মা জোড চরিত্রে অভিনয় করেন। চলচ্চিত্রটির তারকা হেনরি ফন্ডার পীড়াপীড়িতে তাকে এই চরিত্রটি দেওয়া হয়েছিল। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এরপর তিনি এই দশকে দ্য ডেভল অ্যান্ড ড্যানিয়েল ওয়েবস্টার (১৯৪১), দি অক্স-বো ইনসিডেন্ট (১৯৪৩) ও মাই ডার্লিং ক্লেমেন্টিন (১৯৪৬) চলচ্চিত্রে অভিনয় করেন। ডারওয়েল মঞ্চেও কাজ করেন; ১৯৪৪ সালে তিনি হাস্যরসাত্মক মঞ্চনাটক সাডস ইন ইউর আই-এ অভিনয় করে জনপ্রিয়তা অর্জন করেন। তিনি ম্যারি পপিন্স (১৯৬৪) চলচ্চিত্রে বার্ড ওম্যান চরিত্রে অভিনয় করেন। ডিজনি তাকে এই চরিত্রে অভিনয়ের প্রস্তাব দিলে তিনি তা ফিরিয়ে দেন। ওয়াল্ট ডিজনি নিজে তার বাড়িতে গিয়ে তাকে অনুরোধ করলে তিনি এই চরিত্রে কাজ করতে সম্মত হন। এটি ছিল তার অভিনীত সর্বশেষ চলচ্চিত্র। চলচ্চিত্র শিল্পে তার অবদানের জন্য ১৯৬০ সালের ৮ই ফেব্রুয়ারি ৬৭৩৫ হলিউড বুলেভারে হলিউড ওয়াক অব ফেমে তার নামাঙ্কিত তারকা খচিত হয়। ডারওয়েল তার জীবনের শেষ বছরগুলোতে অসুস্থ্য হয়ে পড়েন। তিনি ১৯৬৭ সালের ১৩ই আগস্ট হৃৎপেশীর রক্তাভাবজনিত কারণে মোশন পিকচার অ্যান্ড টেলিভিশন কান্ট্রি হাউজ অ্যান্ড হসপিটালে মৃত্যুবরণ করেন। মৃত্যুকালে তার বয়স হয়েছিল ৮৭ বছর। অবিচুয়ারি ভ্যারাইটি, ১৬ আগস্ট ১৯৬৭। "Jane Darwell, 87, Actress, Is Dead" (পিডিএফ, ফি প্রয়োজন)। দ্য নিউ ইয়র্ক টাইমস। অ্যাসোসিয়েটেড প্রেস। ১৫ আগস্ট ১৯৬৭। সংগ্রহের তারিখ ২৯ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Jane Darwell, Actress, Dies"। ওমাহা ওয়ার্ল্ড হেরাল্ড (ইংরেজি ভাষায়)। ১৫ আগস্ট ১৯৬৭। সংগ্রহের তারিখ ৩ এপ্রিল ২০২৪ – নিউজপেপার্স.কম-এর মাধ্যমে।  ম্যাকইন্টশ, স্টিভেন (১৯ ডিসেম্বর ২০১৮)। "Mary Poppins Returns cast defend 'forgettable' songs"। বিবিসি। সংগ্রহের তারিখ ৩ এপ্রিল ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Jane Darwell | Hollywood Walk of Fame"। ওয়াক অব ফেম। সংগ্রহের তারিখ ৩ এপ্রিল ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Jane Darwell"। লস অ্যাঞ্জেলেস টাইমস। ১৫ আগস্ট ১৯৬৭। সংগ্রহের তারিখ ৩ এপ্রিল ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ম্যাথেসন, সু (২০১৯)। The John Ford Encyclopedia। রোম্যান অ্যান্ড লিটলফিল্ড পাবলিশার্স। পৃষ্ঠা ৬৪–৬৫। আইএসবিএন 978-1538103814। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট ব্রডওয়ে ডেটাবেজে জেন ডারওয়েল (ইংরেজি) ইন্টারনেট মুভি ডেটাবেজে জেন ডারওয়েল  (ইংরেজি) টার্নার ক্লাসিক মুভিজ ডেটাবেজে জেন ডারওয়েল (ইংরেজি) রটেন টম্যাটোসে জেন ডারওয়েল (ইংরেজি) ফাইন্ড এ গ্রেইভে জেন ডারওয়েল  (ইংরেজি)